b'\n_START_ARTICLE_\nEero Vuorio\n_START_PARAGRAPH_\nEero Vuorio (s. 19. helmikuuta 1948) on molekyylibiologian professori Turun yliopistossa. Vuoden 2010 alusta alkaen h\xc3\xa4n on toiminut suomalaisten biokeskusten Biokeskus Suomi -verkoston johtajana. Vuosina 2003\xe2\x80\x932009 h\xc3\xa4n toimi Turun yliopiston kanslerina. H\xc3\xa4n on my\xc3\xb6s Turun Yliopistos\xc3\xa4\xc3\xa4ti\xc3\xb6n hallituksen j\xc3\xa4sen. _NEWLINE_Vuorio suoritti ylioppilastutkinnon Porin lyseossa vuonna 1968. H\xc3\xa4n valmistui Turun yliopistosta ensin l\xc3\xa4\xc3\xa4ketieteen lisensiaatiksi vuonna 1974, sitten l\xc3\xa4\xc3\xa4ketieteen ja kirurgian tohtoriksi 1978._NEWLINE_Turun yliopiston lis\xc3\xa4ksi Eero Vuorio on ty\xc3\xb6skennellyt muun muassa Z\xc3\xbcrichin teknillisess\xc3\xa4 korkeakoulussa ja Texasin yliopistossa.'